I løpet av 1759 hadde franskmennene planer om å invadere England og Skottland og hadde samlet transportskip og soldater rundt munningen av elven Loire. Nederlaget til middelhavsflåten i slaget ved Lagos i august gjorde at invasjonsplanene ikke kunne gjennomføres, men Choiseul hadde fremdeles planer om å ta Skottland, så flåten fikk ordre om å komme seg unna den britiske blokaden utenfor Brest og samle transportskipene i Morbihanbukta.